Sējas pagasts
Sējas pagasts ir pagasts Saulkrastu novadā, Vidzemes dienvidrietumos, Gaujas lejteces labajā krastā. Robežojas ar sava novada Saulkrastu pilsētu un Saulkrastu pagastu, Ādažu novada Ādažu pagastu, Limbažu novada Skultes un Vidrižu pagastu, Siguldas novada Inčukalna un Krimuldas pagastu, kā arī Ropažu novada Vangažu pilsētu. No 2006. gada līdz 2021. gada administratīvi teritoriālajai reformai pastāvēja kā Sējas novads. 2021. gadā Sējas novadu iekļāva jaunajā Saulkrastu novadā.